Heteroseksismi

Heteroseksismi viittaa asenteiden, ennakkoluulojen ja syrjinnän järjestelmään, jota jotkut heteroseksuaaliset ihmiset kohdistavat toisiin ihmisiin heidän seksuaalisuutensa ja ihmissuhteidensa perusteella. Heteroseksismi on usein yhteydessä vihaan, väheksyntään ja homofobiaan sekä voi pitää sisällään kiusaamista ja homovastaisia hyökkäyksiä.

Suomalaisen FinnQueer-verkkoaikakauskirjan mukaan heteroseksismi on syrjintäideologia, joka rinnastuu seksismiin, rasismiin ja fundamentalismiin.http://www.finnqueer.net/

Heteroseksismi on paljon yleisempää kuin homofobia. Vuonna 1997 tehdyssä kyselytutkimuksessa sosiaalityöntekijöistä 10 prosenttia oli homofobisia, mutta heteroseksistisiä heistä oli enemmistö.https://academic.oup.com/sw/article-abstract/42/4/319/1920903

Kuvaus
Ylivertaisuuskuvitelma
Heteroseksismi voi sisältää ennakko-oletuksen, että kaikki muut ihmiset ovat heteroseksuaaleja tai että eri sukupuoleen kohdistuva kiinnostus ja ihmissuhteet ovat ainoa normi, ja että ne ovat siten ylivertaisia muihin verrattuna.
Seksuaalisesta suuntautumisesta riippumatta ihmiset voivat pitää tällaisista asenteista ja ennakkoluuloista kiinni.

Sisäistetyn homofobian aiheuttaminen
Heteroseksistiset asenteet ja ennakkoluulot voivat muodostaa myös osan sisäistettyä vihantunnetta omaa seksuaalista suuntautumista kohtaan (sisäistetty homofobia). Sisäistetty homofobia tarkoittaa sitä, että seksuaalivähemmistöön kuuluva yksilö on omaksunut ympäristön heteroseksistiset asenteet ja se voi johtaa alentuneeseen itsetuntoon ja itsetuhoisuuteen.https://www.qx.fi/lifestyle/245288/todennakoisesti-sinakin-karsit-sisaistetysta-homofobiasta-mutta-siita-voi-paasta-eroon/

Sortotoimet yhteiskunnallisessa elämässä
Heteroseksismi syrjintänä pitää homomiehiä, lesboja, biseksuaaleja tai muita seksuaalivähemmistöjen edustajia toisen luokan kansalaisina kun kyseessä ovat erinäiset lailliset oikeudet ja kansalaisoikeudet, mahdollisuudet liike-elämässä ja yhteiskunnallinen tasa-arvo monissa maailman yhteiskunnissa. Heteroseksismiin liittyy myös poikkeamisella perusteltua homopoikien ja lesbotyttöjen kiusaamista sekä homovastaisia hyökkäyksiä, jotka perustuvat vihaan.Gregory M. Herek, ed. (1998). "Unassuming Motivations: Contextualizing the Narratives of Antigay Assailants". Stigma and Sexual Orientation: Understanding Prejudice Against Lesbians, Gay Men, and Bisexuals. Thousand Oaks, CA: Sage Publications. pp. 1–20. Cited in Franklin, Karen (1998), Inside The Mind Of People Who Hate Gays, Assault on Gay America, PBS, archived from the original on 12 October 2011, retrieved 29 May 2008

Katso myös
Heteronormatiivisuus

Lähteet

Luokka:Epäoikeudenmukaisuus
Luokka:Heteroseksuaalisuus
Luokka:Ennakkoluulot